bolesť žalúdka
Dobry den. Moze mi niektory z liekov sposobovat bolest/ 
tazobu zaludka? Uzivam:
Telmisartan 80/12,5; Betaloc Zok 25 mg; Aerius, Euthirox 50, 
Brintellix. Sporadicky vit. D3.
Dakujem za odpoved a za Vas cas
Dobrý deň,
ďakujeme za Vašu otázku.
Pri lieku Telmisartan bolo hlásené ako menej časté vedľajšie účinky (môžu postihovať menej ako 1 zo 100 osôb) žalúdočné ťažkosti a bolesť brucha. Taktiež, pri lieku Betaloc Zok bolo hlásené bolesť brucha a nevoľnosť ako časté vedľajšie účinky tohto lieku. Pri lieku Brintellix bola hlásená nevoľnosť ako veľmi častý vedľajší účinok tohto lieku. A pri lieku Aerius bolo hlásené ako veľmi zriedkavý vedľajší účinok (môžu postihovať menej ako 1 z 10 000 osôb) podráždenie žalúdka.
Dôvodov bolesti žalúdka môže byť niekoľko, žiaľ, v našej kompetencii nie je možné určiť presnú príčinu. Z tohto dôvodu je potrebné v prípade pretrvávania ťažkostí oboznámiť o tom Vášho ošetrujúceho lekára, ktorý zhodnotí ďalší postup v liečbe.
Prajem pekný zvyšok dňa.
S pozdravom
Mgr. Emma Halás Haluščíková